stanford-oval/wikipedia huggingface dataset:
Kim Viljanen
Maailmanmestaruuskilpailut

PDC
2015: Karsintakierros ( tappio Sascha Stein 1–4)
2016: Ensimmäinen kierros (tappio Kevin Painter 0–3)
2017: Ensimmäinen kierros ( tappio Michael van Gerwen 0–3)
Tietoja

Kätisyys : Oikea
Walk on musiikki : Eat, Sleep, Rave, Repeat by Fatboy Slim
Organisaatiot

BDO 1999 - 2014
PDC 2014 -
Martin (kaupunki)

| Martin |
| --- | --- |

 lippu:  vaakuna
 Martin
 Koordinaatit: 49°03′54″N, 18°55′19″E 
Valtio:  Slovakia
Alue (kraj):  Žilinan alue
Piiri:  Martin
Hallinto:  
 – Pormestari:  Andrej Hrnčiar
Pinta-ala:  
 – Kokonaispinta-ala:  67,736 [lähde? ] km²
Korkeus:  395 m
Väkiluku (2006):  59 014
 – Väestötiheys:  871 as./km²
Aikavyöhyke:  UTC+1
 – Kesäaika:  UTC+2
Postinumero:  036 01
Suuntanumero(t):  +421-43
 
 www.martin.sk 
Infobox OKVirheellinen NIMI-arvo: 
Kaupungin keskustaa
Martin (saks. (Turz-)Sankt Martin, unk. Turócszentmárton) on kaupunki Žilinan alueella (Žilinský kraj), Slovakiassa, maan luoteisosassa. Sen pinta-ala on 67,7 km² ja väkiluku 59 257 (31.12.2005). Vuoden 2001 väestönlaskennan mukaan asukkaista oli slovakkeja 94,9 %, tšekkejä 1,6 %, romaneja 0,5 % ja unkarilaisia 0,2 %. Uskonnoltaan 44,1 % asukkaista ilmoitti olevansa roomalaiskatolisia ja 17,2 % luterilaisia; 31,2 % ei ilmoittanut mitään uskontoa.
Ystävyyskaupungit

Gotha, Saksa
Hoogeveen, Alankomaat
Karviná, Tšekki
Jičín, Tšekki
Kalisz, Puola
Skoczów, Puola
Bački Petrovac, Serbia
Aiheesta muualla

Kotisivu
Kuvia tai muita tiedostoja aiheesta Martin (kaupunki) Wikimedia Commonsissa
Martí Cifuentes

| Henkilötiedot |
| --- | --- | --- | --- |
Koko nimi: Martí Cifuentes Corvillo
Syntymäaika: 7. heinäkuuta 1982 (ikä 42)
Syntymäpaikka: Sant Cugat del Vallès, Katalonia, Espanja
Seura
Seura:  Queens Park Rangers
Tehtävä: päävalmentaja
Valmennusura
2014:  UE Sant Andreu
2015–2016:  CE L'Hospitalet
2018:  AIK U19
2018–2020:  Sandefjord
2021–2022:  AaB
2022–2023:  Hammarby
2023–:  Queens Park Rangers

Martí Cifuentes (7. heinäkuuta 1982) on espanjalainen jalkapallovalmentaja. Lokakuusta 2023 lähtien hän on toiminut Queens Park Rangersin päävalmentajana.
Ura

Cifuentes on opiskellut oikeus- ja kauppatieteitä Barcelonan yliopistossa ja valmistunut urheilujohtamisen maisteriksi Johann Cruijff -instituutista. Hän aloitti valmennusuransa 21-vuotiaana ja toimi juniori- ja apuvalmentajana. Hän valmensi vuonna 2007 lyhyen aikaa juniorijoukkueita Ajaxissa ja Millwallissa.
Helmikuussa 2014 Cifuentesista tuli UE Sant Andreun päävalmentaja. Hän luotsasi seuraa kauden loppuun saakka Segunda División B:ssä. Kaudella 2015/16 hän toimi CE L'Hospitaletin päävalmentajana, mutta sai potku maaliskuussa 2016.
Tammikuussa 2018 Cifuentes siirtyi juniorivalmentajaksi AIK:n organisaatioon. Hän ehti toimia seuran palveluksessa kuitenkin vain puolen vuoden ajan, kun hänestä kesäkuun alussa 2018 tuli aloitti Norjan Eliteserienin Sandefjordin päävalmentajana. Cifuentesin johdolla Sandefjord hävisi vain kuusi pelaamistaan 18 liigaottelusta, mutta pisteet eivät riittäneet enää pelastamaan joukkuetta putoamiselta. Cifuentes jatkoi kuitenkin seuran päävalmentajana. Hän luotsasi seuran Norjan 1. divisioonassa toiseksi kaudella 2019 ja seura nousi takaisin pääsarjaan. Kaudella 2020 Sandefjord säilytti sarjapaikkansa ollen liigassa 11:s. Kauden jälkeen Cifuentes jätti Sandefjordin ja siirtyi Tanskan Superliigan AaB:n päävalmentajaksi kesään 2023 ulottuvalla sopimuksella.
Cifuentesin pesti AaB:ssa jäi lopulta vuoden mittaiseksi. Tammikuussa 2022 AaB ja Hammarby IF pääsivät sopuun Cifuentesin sopimuksen purkamisesta ja hänetsä tuli Hammarbyn uusi päävalmentaja. Cifuentes luotsasi Hammarbyn Ruotsin cupin finaaliin debyyttikaudellaan. Finaalissa joukkue kärsi tappion Malmölle rangaistuspotkukilpailun jälkeen. Kausi sujui hyvin myös Allsvenskanissa, jossa Hammarby oli lopulta kolmas selvittäen näin tiensä Konferenssiliigaan.
Cifuentes jätti Hammarbyn lokakuun lopussa 2023, vain kaksi kierrosta ennen Allsvenskan-kauden päättymistä, ja siirtyi Englannin Mestaruussarjan Queens Park Rangersin päävalmentajaksi.
Martin Aagaard

| Martin Aagaard> Henkilötiedot |
| --- | --- |
Koko nimi:  Zackarias Martin Aagaard
Syntynyt: 13. lokakuuta 1863 Levanger, Norja
Kuollut: 1913
Ammatti:  taidemaalari
Zackarias Martin Aagaard (13. lokakuuta 1863 Levanger – 1913) oli norjalainen merimies ja taidemaalari. Hänen tauluissaan toistuva aihe olivat laivat. Hänen teoksiaan on esillä muun muassa Bergenin merenkulkumuseossa.
Maalauksia

Skip i måneskinn
Tyskerbryggen i Bergen (1886)
For fulle seil
Sailor med kikkert
Aiheesta muualla

Kuvia tai muita tiedostoja aiheesta Martin Aagaard Wikimedia Commonsissa
Martin A. Hansen

| Martin A>  Hansen |
| --- | --- |
 Martin A. Hansen
Henkilötiedot
Koko nimi:  Alfred Martin Jens Hansen
Syntynyt: 1909 Strøby, Tanska
Kuollut: 1955 (45–46 vuotta) Kööpenhamina, Tanska
Kansalaisuus:  Tanska
Ammatti:  kirjailija
Kirjailija
Äidinkieli: tanska
Tuotannon kieli: tanska
Aiheesta muualla
Löydä lisää kirjailijoitaKirjallisuuden teemasivulta
Martin A. Hansen, oik. Alfred Martin Jens Hansen, (1909 Strøby, Tanska – 1955 Kööpenhamina, Tanska) oli tanskalainen kirjailija.
Hansenin lapsuuden kasvuympäristö oli uskonnollinen. Hän itse on arvioinut, että kertojanlahjat ovat peräisin äidin puolelta. Hän oli Kööpenhaminassa opettajana 1931–1945.
Hansenin teosten pääteema on perinteisen maailman ja nykyajan välinen vastakkaisuus. Alkutuotannossaan hän on leimallisesti realisti. Myöhemmissä, kuten Seppä Jonatanin matkassa, hän käsittelee hyvän ja pahan välistä taistelua. Romaanissa Valehtelija pääaiheena on uskonnollissävyinen taiteen ja yksilön vastuun välinen konflikti.
Suomennetut teokset

Valehtelija (Løgneren), suom. Katri Ingman, Helsinki: WSOY 1953 Eurooppa-sarja, toinen kymmenvalikoima 6
Seppä Jonatanin matka (Jonathans rejse), suom. Katri Ingman, Helsinki: WSOY 1954
Rippikello: näytelmä (Konfirmationsklokken), suom. Tuovi Laukkanen, radiolle sov. Steen Albrechtsen, Helsinki, 1969
Aiheesta muualla

Kuvia tai muita tiedostoja aiheesta Martin A. Hansen Wikimedia Commonsissa
Meidän laulumme

| Meidän laulumme Eino Grön |
| --- | --- | --- |

Meidän laulumme
Studioalbumin tiedot
 Äänitetty : 1975
 Julkaistu: 1975
 Formaatti: LP
 Kesto: 42.13
 Levy-yhtiö: EMI
Eino Grönin muut julkaisut
| Hetki muistoille 1974 | Meidän laulumme 1975 |   |
Meidän laulumme on suomalaisen Eino Grönin studioalbumi vuodelta 1975.
Kappaleet

Miksi lähdit pois – 3.38
Se oli ilta viimeinen (Por El Amor De Una Mujer) – 4.07
Niin käy kun oikein rakastuu (Serenata) – 3.36
Syyskuu – 3.47
Tahdon sinut vain – 4.26
Etäisyys (La Distancia) – 4.09
Meidän laulumme (Il Nostro Concerto) – 3.19
Maailman kaunein tyttö (The Most Beautiful Girl) – 2.47
Hän (She) – 2.37
Yö jokainen (Eternally) – 3.40
Kertokaa se hänelle (Dicitencello Vuie) – 3.18
Romantiikka (Romantique) – 2.48
Mathura

Mathura merkitynä harmaalla Intian kartalle lähelle New Delhiä
Katunäkymää Krishnatemppelin edustalla
Mathura (hindiksi मथुरा, Mathurā, urduksi ‏متھرا‎, Mathurā) on kaupunki Intian Uttar Pradeshin osavaltiossa. Kaupungin asukasluku oli 349 909 vuonna 2011. Kaupunki oli toinen Kushanien valtakunnan kahdesta pääkaupungista ajanlaskumme alkuvuosisatoina. Se sijaitsee noin 140 km Delhistä etelään, 50 km Agrasta pohjoiseen. Muinaisina aikoina se oli karavaanireittien risteyspaikka, nykyisin se on tärkeä rautateiden ja maanteiden risteysasema, jonka läpi kulkee valtatie Delhistä Agraan. Junalla pääsee Delhiin, Mumbaihin ja Chennaihin.
Mathura on Krishnalle omistettu hindujen pyhä kaupunki, sitä väitetään Krishnan syntymäpaikaksi . Mathurasta kerrotaan jo Mahabharatassa.
Mathurassa toimii yksi Aasian suurimmista öljynjalostamoista. Siellä tehdään myös hopeankiillotusaineita, vesihanoja ja painetaan sari-kankaita.
Aiheesta muualla

Kuvia tai muita tiedostoja aiheesta Mathura Wikimedia Commonsissa
Memotech RS 128

| Memotech RS128 |
| --- | --- |
Kehittäjä:  Memotech
Tyyppi:  mikrotietokone
Julkaistu:  1984
Suoritin:  Zilog Z80A 4MHz
Keskusmuisti:  128 kt
Memotech RS128 on brittiläisen Memotechin vuonna 1984 julkaisema kotitietokone, jossa oli 128 kilotavua keskusmuistia ja 24 kilotavua ROM-muistia. Memotech RS128:ssa oli Zilog Z80A prosessori ja se kykeni näyttämään 16 eri väriä. Tietokoneessa oli sisäänrakennettu MTX Basic ohjelmointikieli. Memotech RS 128 oli Memotech MTX:n seuraaja
Aiheesta muualla

http://www.old-computers.com/museum/computer.asp?c=202 (Arkistoitu – Internet Archive)
Matti Häkkänen

Matti Klaus Juhani Häkkänen (21. heinäkuuta 1936 Helsinki – 27. toukokuuta 2023 Helsinki) oli suomalainen diplomaatti.
Häkkänen valmistui ylioppilaaksi Helsingin normaalilyseosta 1955 ja lainopin kandidaatiksi vuonna 1960. Hän aloitti samana vuonna uransa ulkoministeriössä, josta jäi eläkkeelle vuonna 2001. Häkkänen toimi suurlähettiläänä Bukarestissa 1976–1980, alivaltiosihteerinä 1980–1983 sekä suurlähettiläänä Haagissa ja Dublinissa 1983–1987, Buenos Airesissa ja Santiagossa 1987–1988, Pariisissa 1988–1993, Roomassa 1993–1997 ja Lissabonissa 1997–2001.
Häkkäsen isä oli kansliapäällikkö Klaus Häkkänen.
Häkkänen on haudattu Kulosaaren hautausmaalle.
Merikotkat

| Merikotkat |
| --- | --- |
 Valkopäämerikotka (Haliaeetus leucocephalus)
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Alaheimo::  Haliaeetinae
Suku::  Merikotkat Haliaeetus  Savigny, 1809
Lajit
 Merikotka (Haliaeetus albicilla)  Valkopäämerikotka (Haliaeetus leucocephalus)  Valkomerikotka (Haliaeetus leucogaster)  Aromerikotka (Haliaeetus leucoryphus)  Kuningasmerikotka (Haliaeetus pelagicus)  Ruskomerikotka (Haliaeetus sanfordi)  Kiljumerikotka (Haliaeetus vocifer)  Madagaskarinmerikotka (Haliaeetus vociferoides) 
Katso myös
   Merikotkat Wikispeciesissä   Merikotkat Commonsissa 
Infobox OKNimi-testi OK: 
Merikotkat (Haliaeetus) on päiväpetolintusuku haukkojen (Accipitridae) heimossa. Merikotkat on mahdollisesti yksi vanhimmista elävien lintujen suvuista.
Lajit muodostavat selvästi kolme sisarlajiparia: merikotka ja valkopäämerikotka, ruskomerikotka ja valkomerikotka sekä kiljumerikotka ja madagaskarinmerikotka. Kuhunkin näistä lajipareista kuuluu yksi valkopäinen ja yksi ruskeapäinen lajivastine. Lähes kaikkien aikuisten merikotkayksilöiden pyrstön väritys on valkoinen. Tässä suhteessa poikkeuksellisia lajeja ovat vain ruskomerikotka, valkomerikotka ja aromerikotka.
Merikotkien sukuun kuuluu kahdeksan lajia:
Merikotka (H. albicilla)
Valkopäämerikotka (H. leucocephalus)
Valkomerikotka (H. leucogaster)
Aromerikotka (H. leucoryphus)
Kuningasmerikotka (H. pelagicus)
Ruskomerikotka (H. sanfordi)
Kiljumerikotka (H. vocifer)
Madagaskarinmerikotka (H. vociferoides)
Kapustarinta

| Kapustarinta |
| --- | --- |

Uhanalaisuusluokitus
 Elinvoimainen  
  
Suomessa:
 Elinvoimainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Pluvialidae
Suku::  Kurmitsat Pluvialis
Laji::  apricaria
Kaksiosainen nimi
 Pluvialis apricaria  (Linnaeus, 1758) 

Alalajit
 P. a. albifrons  P. a. apricaria  P. a. oreophilos 
Katso myös
   Kapustarinta Wikispeciesissä   Kapustarinta Commonsissa 
Infobox OKNimi-testi OKIUCN-testi OK: 
Kapustarintoja.
Kapustarinta (Pluvialis apricaria) on kahlaajiin kuuluva ruskeanvärinen lintulaji.
Koko ja ulkonäkö

Selkä, siivet ja päälaki ovat kullanruskea-mustapilkulliset, kasvot, kaula ja rinta mustat ja värialueiden rajaa kiertää valkea raita. Jalat ovat harmaat. Nuori lintu ja talvipukuinen vanha lintu ovat hyvin samannäköisiä: vatsapuoli valkoinen, rinta ja yläpuoli ruskehtavan pilkulliset. Lennossa näkyvät valkoiset kainalot ja siiven yläpinnalla kapea valkoinen raita.
Ääni on haikea, mollissa soiva "tjyyh".
Pituus 25–30 cm
siipien kärkiväli 55–75 cm
paino 155–310 g.
Vanhin suomalainen rengastettu kapustarinta on ollut 9 vuotta 11 päivää vanha. Euroopan vanhin on ollut hollantilainen vähintään 12 vuoden 9 kuukauden ikäinen yksilö.
Levinneisyys

Kapustarinta pesii Euroopan pohjoisimmissa osissa muun muassa Lapissa ja Pohjois-Venäjällä sekä Grönlannissa ja Länsi-Aasian pohjoisosissa. Se talvehtii Etelä-Euroopassa ja Pohjois-Afrikassa. Amerikassa on lähisukulaisia. Suomessa pesii 60 000–70 000 paria lähes koko maassa, painopisteen ollessa pohjoisen soilla. Euroopassa pesii noin puoli miljoonaa paria. Muuttolintu, joka saapuu keväällä huhtikuussa ja lähtee heinä–syyskuussa. Arktiset kapustarinnat muuttavat Suomen kautta toukokuun alkupuolella.
Elinympäristö

Kapustarinta on tunturinummien tyyppilintu, mutta se viihtyy harvalukuisena myös avosoilla etelässä.
Lisääntyminen

Pesä on vain kuoppa maassa. Muninta touko-kesäkuussa. Munia on 4, joita haudotaan noin 4 viikkoa. Poikaset ovat pesäpakoisia kuten kaikkien kahlaajien poikaset. Ne oppivat lentämään kuukauden vanhoina. Sukukypsä 2-vuotiaana.
Ravinto

Hyönteisiä, matoja, äyriäisiä ja marjoja.
Aiheesta muualla

Byrkjedal, I. & Kålås, J.A. 1983: Suosirrin ja kapustarinnan yhteiselo: suosirri pikemminkin loinen kuin apuri. - Ornis Fennica 60:10-14.
Kapustarinta Lintukuva-verkkopalvelussa
LuontoPortti: Kapustarinta (Pluvialis apricaria)
ITIS: Pluvialis apricaria (englanniksi)
Kapustarinnan muna.
Memphis Bleek

Memphis Bleek vuonna 2008.
Memphis Bleek (oik. Malik Thuston Cox; s. 23. kesäkuuta 1978) on yhdysvaltalainen hiphop-artisti. Hän on kotoisin Brooklynistä, New Yorkista ja hänet tunnetaan ennen kaikkea Jay-Z:n oppipoikana.
Ensiesiintymisensä suurelle yleisölle Memphis Bleek teki jo vuonna 1996, kun hän vieraili Jay-Z:n debyyttialbumilla (Reasonable Doubt). Pian tämä jälkeen hän sopi levytyssopimuksen Roc-A-Fella Recordsin kanssa. Vuonna 1999 julkaistiin Memphis Bleekin ensimmäinen albumi Coming Of Age, jonka jälkeen on julkaistu albumit The Understanding vuonna 2001, M.A.D.E. 2003 ja 534 2005. Mikään levyistä ei ole kuitenkaan onnistunut saavuttamaan suurta suosiota vahvoista taustavoimista huolimatta. Memphis Bleek ei ole myöskään onnistunut luomaan imagoa täysin itsenäisestä artistista, vaan hänet nähdään usein ennen kaikkea Jay-Z:n suojattina. Memphis on myös esiintynyt monilla Jay-Z:n keikoilla ja hänen elokuvallaan Jay-Z: Fade To Black.
Diskografia

Coming of Age (1999)
The Understanding (2001)
M.A.D.E. (2003)
534 (2005)
Kazuhiro Nakamura

| Kazuhiro Nakamura 郷野聡寛> Henkilötiedot |
| --- | --- |
Syntynyt: 21. helmikuuta 1979 (ikä 45) Fukuyama, Hiroshiman prefektuuri
Kansalaisuus:   Japani
Vapaaottelija
Lempinimi:  King Kaz, Kaz
Aktiivisena:  2003–2014
Pituus:  180 cm
Paino:  84 kg
Painoluokka:  raskassarja (2003–2005, 2006, 2014) keskisarja (2005–2006, 2008–2014) kevyt raskassarja (2006–2008)
Kätisyys:  oikea
Taistelutyyli:  judo
Seura:  Yoshida Dojo Team Kaz
Tilastot
Ottelut:  34
Voitot:  21
– tyrmäyksellä:  5
– luovutuksella:  3
– päätöksellä:  13
Tappiot:  13
– tyrmäyksellä:  4
– luovutuksella:  3
– päätöksellä:  6
| Mitalit> Maa:   Japani.Miesten judo.Japanin mestaruuskilpailut  | Mitalit> Maa:   Japani.Miesten judo.Japanin mestaruuskilpailut  | Mitalit> Maa:   Japani.Miesten judo.Japanin mestaruuskilpailut  | Maa:   Japani> Miesten judo. |
| --- | --- | --- | --- |
|  Pronssia | Fukuoka 2001 | alle 100 kg |  |
|  Pronssia | Fukuoka 2002 | alle 100 kg |  |
| Avoimet kilpailut  | Avoimet kilpailut  | Avoimet kilpailut  |  |
|  Kultaa | Saksa Open 2002 | alle 100 kg |  |
|  Hopeaa | Belgia Open 2001 | alle 100 kg |  |
Kazuhiro Nakamura (jap. 郷野聡寛, s. 21. helmikuuta 1979 Fukuyama, Hiroshiman prefektuuri) on japanilainen uransa lopettanut vapaaottelija ja judoka. Hän voitti urallaan Deepin keskisarjan mestaruuden tuomariäänin Young Choita vastaan. Sitä ennen Nakamura otteli kohtalaisella menestyksellä Pridessa ja World Victory Roadissa. Hän otteli myös kaksi ottelua UFCssä, mutta ilman menestystä.
Judo

Nakamura aloitti kilpailemisen judolla ja saavutti neljä mitalia vuosina 2001–2002 alle 100 kiloisten sarjassa. Belgian Openissa 2001 hän saavutti hopeaa hävittyään loppuottelussa Yosvane Despaignelle. Myöhemmin huhtikuussa 2001 All Japan turnauksessa Nakamura saavutti pronssia. Seuraavana vuonna Nakamura saavutti toistamiseen pronssia All Japan turnauksessa. Sitä ennen Saksan Openissa 2002 Nakamura voitti kultaa oteltuaan loppuottelussa Koenraad De Visscheriä vastaan.
Vapaaottelu

Nakamura otteli ensimmäisen vapaaottelunsa Pride 25 tapahtumassa 16. maaliskuuta 2003. Hän kohtasi Antônio Rogério Nogueiran, jolle Nakamura hävisi käsilukolla toisessa erässä. Seuraavat kaksi ottelua Nakamura voitti tuomariäänin. Aluksi Pride Bushido 1 -tapahtumassa hän voitti Daniel Gracien ja Pride 27 -tapahtumassa Alberto Del Rion. Nakamura otteli myöhemmin uudelleen Nogueiraa vastaan heinäkuussa 2004, mutta hävisi toistamiseen. Tällä kertaa hajaäänin. Elokuussa 2004 Nakamura kohtasi UFC:n entisen keskisarjan mestarin Murilo Bustamanten, jonka hän voitti tuomariäänin. Pride 28 tapahtumassa Nakamura kohtasi toisen entisen UFC:n keskisarjan turnausmestarin Dan Hendersonin. Hän kärsi tappion teknisellä tyrmäyksellä loukattuaan olkapäänsä. Nakamura kohtasi vielä vuoden 1998 K-1 mestarin Stefan Lekon, jonka hän voitti teknisellä tyrmäyksellä 54 sekunnin jälkeen.
Nakamura osallistui Priden keskisarjan turnaukseen, joka alkoi huhtikuussa 2005. Avauskierroksella Nakamura kohtasi Kevin Randlemanin, jonka hän voitti tuomariäänin. Toisella kierroksella Nakamura putosi jatkosta hävittyään Wanderlei Silvalle teknisellä tyrmäyksellä.
Turnauksen jälkeen Nakamura jatkoi Pridessä ottelemista myös vuonna 2006. Hän kohtasi muun muassa Pancrasen avoimen luokan mestarin Josh Barnettin. Nakamura hävisi ottelun kuristuksella ensimmäisen erän lopulla. Sittemmin hänellä oli kolmen ottelun voittoputki voitettuaan Evangelista Santosin käsilukolla, Yoshihiro Nakaon tuomariäänin ja Travis Galbraithin teknisellä tyrmäyksellä. Hän kohtasi tämän jälkeen viimeisessä Pride-ottelussaan Mauricio Ruan. Lokakuussa 2006 käyty ottelu päättyi Nakamuran tappioon toisessa erässä tekniseen tyrmäykseen.
Vapaaottelu > UFC

Nakamura pääsi ottelemaan UFC:hen usean Priden vuoden jälkeen. Hänen ensimmäinen ottelu käytiin syyskuussa 2007 UFC 76 tapahtumassa, jossa Nakamura kohtasi Lyoto Machidan. Hän hävisi ottelun tuomariäänin.
Toisen ottelunsa Nakamura kävi Sokoudjouta vastaan UFC 84 -tapahtumassa toukokuussa 2008. Nakamura hävisi ottelun ensimmäisen erän jälkeen kärsittyään jalkavamman, eikä kyennyt enää jatkamaan.
Vapaaottelu > World Victory Road

Lyheyn UFC-uran jälkeen Nakamura palasi Japaniin ja World Victory Road vapaaottelujärjestöön. Hän osallistui saman tien keskisarjan turnaukseen, joka alkoi syyskuussa 2008. Avauskierroksella Nakamura kohtasi Paul Cahoonin, jonka hän voitti tuomariäänin. Toisella kierroksella vastaan tuli Yuki Sasaki, jonka Nakamura voitti myös tuomariäänin. Voiton myötä hän eteni loppuotteluun, jossa kohtasi Jorge Santiagon. Nakamura hävisi mestaruuden teknisellä tyrmäyksellä kolmannessa erässä.
Turnauksen jälkeen Nakamura otteli vielä Kazuo Misakia vastaan ei-titteliottelun elokuussa 2009 ja hävisi sen ensimmäisessä erässä giljotiinikuristuksella.
Marmorikoskibarbi

| Marmorikoskibarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Heimo::  Koskibarbit Psilorhynchidae
Suku::  Psilorhynchus
Laji::  balitora
Kaksiosainen nimi
 Psilorhynchus balitora  (Hamilton, 1822) 
Katso myös
   Marmorikoskibarbi Wikispeciesissä   Marmorikoskibarbi Commonsissa 
Infobox OKVirheellinen NIMI-arvoIUCN-testi OK: 
Marmorikoskibarbi (Psilorhynchus balitora) on koskibarbeihin kuuluva kalalaji. Lajia tavataan makeista vesistä Etelä-Aasiasta. Sitä voidaan pitää akvaarioissa.
Koko ja ulkonäkö

Marmorikoskibarbi voi kasvaa suurimmillaan 7–8 cm pitkäksi. Laji on ruumiinrakenteeltaan lyhyehkö ja korkeahko. Väriltään marmorikoskibarbi on harmahtava ja ruumiissa on epämääräisiä mustia juovia.
Levinneisyys ja elintavat

Marmorikoskibarbia tavataan Ganges- ja Brahmaputrajokien valuma-alueelta Intian pohjoisosista, Nepalista ja Bangladeshista. Lajin elinympäristöä ovat nopeasti virtaavat hiekka- ja sorapohjaiset purot. Kalan etsii ravintonsa kivien pinnoilta.
Marmorikoskibarbia kalastetaan ja syödään paikallisesti. Sitä myös pyydystetään akvaariokalaksi.
Matti Hämäläinen

Matti Hämäläinen -nimisiä henkilöitä ovat:
Matti Hämäläinen (1903–1988), inkeriläissyntyinen neuvostoliittolainen kielitieteilijä
Matti Hämäläinen (1904–1999), suomalainen arkkitehti, Jyväskylän kaupunginarkkitehti
Matti Hämäläinen (s. 1899), suomalainen kestävyysuimari
Matti Hämäläinen (s. 1957), suomalainen sotakirjailija.
Matti Hämäläinen (s. 1958), Harvard Medical Schoolin radiologian professori ja Aalto-yliopiston professori
Mats Gustafsson (jalkapalloilija)

| Henkilötiedot |
| --- | --- | --- | --- |
Syntymäaika: 22. joulukuuta 1975 (ikä 48)
Syntymäpaikka: Sund, Suomi
Pelipaikka: oikea laitapuolustaja oikea laitahyökkääjä
Pituus: 183 cm
Junioriseurat
: SIF
Seurat
| Vuodet | Seura | O | (M) |
| 1994 | SIF | 20 | (11) |
| 1995 | IFK Mariehamn | 23 | (3) |
| 1996 | SIF | – | (–) |
| 1997–2005 | FC Inter | 190 | (23) |
| 1997–2001 | → VG-62 | 6 | (1) |
| 2000 | → MuSa (laina) | 2 | (0) |
| 2006–2007 | IFK Mariehamn | 41 | (6) |
| Yhteensä | Yhteensä | 282 | (44) |
 Seurajoukkueuran tilastot kattavat vain kansalliset sarjat.
Mats Gustafsson (s. 22. joulukuuta 1975 Sund) on entinen suomalainen jalkapalloilija. Sunds IF:n kasvatti debytoi Veikkausliigassa kaudella 1997 Interin paidassa pelaten 24 ottelussa. Monen Inter-kauden jälkeen Gustafsson palasi kotiseuduilleen Ahvenanmaalle IFK Mariehamnin paitaan kaudeksi 2006 IFK:n noustua liigaan. Kauden 2007 jälkeen Gustafsson päätti aktiiviuransa pitkällisen harkinnan jälkeen, vaikka hänellä olisikin ollut vielä vuosi sopimusta jäljellä seurassa. Yhteensä liigaotteluita Gustafssonille kertyi 219 kappaletta, joissa hän teki yhteensä 29 maalia.
Aiheesta muualla

Gustafsson Veikkausliigan sivuilla
"Mats Gustafsson jättää liigakentät"
"Gustafsson jättää kentät haikeana"
Merikosken yläaste

| Merikosken koulu> Merikosken yläaste |
| --- | --- |

Sijainti:  Tuira, Oulu
Tyyppi:  peruskoulu
Rehtori:  Mervi Karjalainen
Luokat:  7–9
Verkkosivut
Merikosken yläaste on Oulussa, Tuiran kaupunginosassa sijaitseva yläkoulu. Yläkoulu toimi ennen samassa rakennuksessa Merikosken lukion kanssa.
Aiheesta muualla

Kuvia tai muita tiedostoja aiheesta Merikosken yläaste Wikimedia Commonsissa
Merikosken yläasteen kotisivut